

**Proiect cofinanțat din Fondul Social European prin**

**Programul Operațional Sectorial Dezvoltarea Resurselor Umane 2007- 2013**

**„Investește în oameni!”**

**INFORMARE**

 În luna mai, 2014, Școala Gimnazială ”Matei Basarab”, Turnu Roșu a demarat implementarea proiectului **“ȘCOALA VIITORULUI - INOVAȚIE ȘI PERFORMANȚĂ ÎN DEZVOLTAREA COMPETENȚELOR PENTRU O VIAȚĂ DE SUCCES”.** Acest proiect a fost aprobat în cadrul Axei Prioritare 1, DMI 1, a **Programului Operațional Sectorial Dezvoltarea Resurselor Umane 2007-2013 (POSDRU),** Școala Gimnazială ”Matei Basarab”, din Turnu Roșu fiind, în cadrul acestui proiect, partener al **ȘCOLII GIMNAZIALE “LIVIU REBREANU”, TÂRGU MUREȘ.** Valoarea eligibilă a proiectului este de 2.127.098 lei, din care 98% asistență financiară nerambursabilă cofinanțată prin Fondul Social European iar 2% contribuție proprie a beneficiarului.

 Obiectivul general al proiectului este formarea competențelor transversale necesare societății bazate pe cunoaștere, prin servicii educaționale inovative, consiliere și orientare, educație pentru cetățenie activă, antreprenoriat și dezvoltare durabilă la 300 de elevi cu vârsta cuprinsă între 7-14 ani.

Proiectul are un număr de 10 obiective specifice care fac referire la dezvoltarea și implementarea de măsuri inovative în domeniul instructiv-educativ, care să corespundă nevoilor grupului țintă și contextului economico-social actual. Grupul țintă al proiectului este format din 300 de elevi, 40 de cadre didactice și 25 de părinți/tutori ai elevilor.

 Conform proiectului, 8 cadre didactice ale Școlii Gimnaziale ”Matei Basarab”, Turnu Roșu, au participat în perioada iunie – septembrie 2014 la cursurile de formare in domeniile Curriculum inovativ,Consiliere și orientare,Antreprenoriat și de utilizare a Platformei Educaționale Moodle. Întorși acasă, profesorii au pregătit și demarat, în luna septembrie, activitățile din cadrul celor 6 ateliere/cluburi, la care vor participa 100 elevi ai școlii din Turnu Roșu și 200 elevi ai școlii din Tărgu Mureș.

 Atelierele: Micii antreprenori, Clubul de presă, Voluntarii Cetății Verzi, E-școală, Dezvoltare personală, Resurse regenerabile, își vor desfășura activitatea la sfârșitul programului școlar al elevilor, pe parcursul a 8 luni. Astfel, elevii vor participa la activități interesante și atractive, vizite și excursii, tabere de creație, toate activitățile având menirea de a pregăti elevi capabili să creeze o școală a viitorului.

Expert Informare și Publicitate: PURECE CLAUDIA-LIA

****